
Alsószentiván Község Önkormányzata Képviselő-testületének

2/2014. (II. 12.) önkormányzati rendelete

az önkormányzat 2014. évi költségvetéséről 

Alsószentiván Község Önkormányzata Képviselő-testülete az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 111. § (2) bekezdésében meghatározott feladatkörében eljárva a következőket rendeli el:
1. Általános rendelkezés
1. §
Alsószentiván Község Önkormányzata (továbbiakban: önkormányzat) önállóan működő és gazdálkodó költségvetési szervvel és önállóan működő költségvetési szervvel nem rendelkezik.
2. Az önkormányzat 2014. évi költségvetése

2. § 
Alsószentiván Község Önkormányzata Képviselő-testülete (a továbbiakban: képviselő-testület) az önkormányzat 2014. évi költségvetése bevételeinek főösszegét 59.455.000 Ft-ban, kiadásainak főösszegét 59.455.000 Ft-ban állapítja meg.

3. A költségvetési bevételek

3. § 
(1) Az önkormányzat 2014. évi működési és felhalmozási célú bevételei előirányzatait az 1. számú melléklet tartalmazza.

(2) Az önkormányzat 2014. évi költségvetési kiemelt bevételi előirányzatait a képviselő-testület az alábbiak szerint állapítja meg:
a) működési célú támogatások államháztartáson belülről                        43.268.000 Ft

b) közhatalmi bevételek
     7.610.000 Ft

c) működési bevételek 
     2.010.000 Ft

d) hitel-, kölcsönfelvétel államháztartáson kívülről
     6.567.000 Ft
4. A költségvetési kiadások

4. §
(1) Az önkormányzat 2014. évi működési és felhalmozási célú kiadási előirányzatait a 2. számú melléklet tartalmazza.
(2) Az önkormányzat 2014. évi költségvetési kiemelt kiadási előirányzatait a képviselő-testület az alábbiak szerint állapítja meg:
a) működési költségvetés
56.955.000 Ft

      aa) személyi jellegű kiadások: 
24.562.000 Ft

      ab) munkaadókat terhelő járulékok és

      szociális hozzájárulási adó: 
  4.071.000 Ft

      ac) dologi jellegű kiadások: 
16.887.000 Ft

      ad) ellátottak pénzbeli juttatásai: 
  5.355.000 Ft

      ae) egyéb működési célú kiadások:
                0 Ft

      af) támogatásértékű működési kiadás:

            5.700.000 Ft

      ag) működési célú pénzeszköz átadás:                            380.000 Ft

b) felhalmozási költségvetés                                                                                 0Ft

      ba) intézményi beruházások
                0 Ft

      bb) felújítások
                0 Ft

      bc) kormányzati beruházások
                0 Ft

      bd) lakástámogatás
                0 Ft

      be) lakásépítés
                0 Ft

      bf) egyéb felhalmozási kiadások 
                0 Ft

      bg) hiteltörlesztés államháztartáson kívülre                              0 Ft

c) kölcsönök
2.500.000 Ft

5. §
(1) A képviselő-testület általános és céltartalékot nem képez.

(2) A költségvetési egyenleg összege: 6.567.000 Ft hiány. Az önkormányzat 2014. évi költségvetésének működési célú hiánya 6.567.000 Ft, felhalmozási célú hiánya 0 Ft. A hiány tervezett összegének finanszírozására szolgál folyószámlahitel és munkabérhitel felvétele a számlavezető pénzintézettől. A költségvetési hiány finanszírozására szolgáló finanszírozási bevételek és kiadások előirányzatait a 3. számú melléklet tartalmazza.
6. § 
Az önkormányzat működésének általános támogatását a 4. számú melléklet tartalmazza.

7. §
Az önkormányzat által a lakosságnak juttatott támogatásokat, szociális, rászorultsági jellegű ellátásokat az 5. számú melléklet adja meg. 
8. §
Az önkormányzat európai uniós forrásból finanszírozott támogatással megvalósuló programok, projektek megvalósítását nem tervezi.

9. §
A képviselő-testület az önkormányzat éves létszám-előirányzatát és a közfoglalkoztatottak éves létszám-előirányzatát a 6. számú mellékletben feltüntetettek szerint állapítja meg. 

10. §
A működési célú és felhalmozási célú pénzeszközátadások, támogatásértékű működési kiadások előirányzatait a 7. számú melléklet tartalmazza.

11. §
(1)
Az önkormányzat a költségvetési évben nem tervez olyan fejlesztési célt, amelynek megvalósításához Magyarország gazdasági stabilitásáról szóló 2011. évi CXCIV. törvény (a továbbiakban: Stabilitási tv.) 3. § (1) bekezdése szerinti adósságot keletkeztető ügylet megkötése válik vagy válhat szükségessé.
(2)
Az önkormányzat helyi adó és egyéb közhatalmi bevételei előirányzatait a 8. számú melléklet tartalmazza.
(3)
A Stabilitási tv. 3. § (1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a Stabilitási tv. 45. § (1) bekezdés a) pontja felhatalmazása alapján kiadott jogszabályban meghatározottak szerinti saját bevételeit a rendelet 9. számú melléklete tartalmazza.

5. A költségvetés végrehajtására vonatkozó szabályok
12. §
(1) Az önkormányzat belső ellenőrzési feladatait külön szerződés alapján.

(2) A képviselő-testület a jóváhagyott kiadási és bevételi előirányzatok közötti átcsoportosítás jogát a polgármesterre ruházza át 1.000.000 Ft értékhatárig, a képviselő-testület utólagos tájékoztatása és jóváhagyási kötelezettsége mellett. 


(3) Az év közben központilag engedélyezett – eredeti előirányzatban nem szerepelő – központi és központosított előirányzattól, illetve a költségvetés bevételeinek eltéréséről a polgármester legkésőbb a módosítást követő félév első testületi ülésén köteles beszámolni.


(4) Az éves költségvetésben nem szereplő, év közben jelentkező feladatok megvalósítására, amennyiben annak fedezete biztosított a polgármester vállalhat kötelezettséget 500.000 Ft értékhatárig, a képviselő-testület soron következő ülésén történő utólagos tájékoztatási és jóváhagyási kötelezettsége mellett.

13. §
(1) A tartalékkal való rendelkezés a képviselő-testület hatásköre.


(2) Az önkormányzati gazdálkodás során az év közben létrejött hiány finanszírozásának módja hitel felvétele. A hitelműveletekkel kapcsolatos hatáskörök a képviselő-testületet illetik meg.


(3) Az önkormányzati gazdálkodás során év közben létrejött költségvetési többletet számlavezető pénzintézeti pénzlekötés útján lehet hasznosítani.


(4) A (3) bekezdésben meghatározott pénzügyi műveletek lebonyolítása 1.000.000 Ft értékhatárig a polgármester, az ezt meghaladó összegű költségvetési többlet felhasználása a képviselő-testület hatáskörébe tartozik.


(5) A képviselő-testület a jóváhagyott kiemelt előirányzatokon belül a részelőirányzatoktól előirányzat módosítás nélkül is eltérhet.

6. Záró rendelkezés

14. §
Ez a rendelet a kihirdetését követő napon lép hatályba.

  Nagy Lajos





Csalovszkiné Mezei Zsuzsanna
polgármester






       jegyző


KIHIRDETÉSI ZÁRADÉK
Ez a rendelet a mai napon kihirdetésre került:

Alsószentiván, 2014. február 12.








Csalovszkiné Mezei Zsuzsanna

          jegyző
